**Uzaicinājums iesniegt piedāvājumu cenu aptaujā**

Jūrmala, 2024. gada 17. jūnijā

|  |  |
| --- | --- |
| Pasūtītājs  | SIA “Jūrmalas ūdens” |
| Mērķis, kādam veicams iepirkums | Līguma noslēgšanai par pievienošanos neto norēķinu sistēmai saskaņā ar Elektroenerģijas tirgus likuma[[1]](#footnote-1) 30.5 pantā, kā arī Elektroenerģijas tirdzniecības un lietošanas noteikumu[[2]](#footnote-2) III sadaļā |
| Objekts, kurā tiek saražota elektroenerģija | SIA “Jūrmalas ūdens” Slokas notekūdeņu attīrīšanas iekārtas **Mežmalas ielā 41, Jūrmalā** |
| iepirkuma līguma termiņš | No līguma spēkā stāšanās brīža uz **1 gadu** |
| Iepirkuma priekšmeta apraksts  | Līgums ar savstarpējo ieskaitu Plānotā elektroenerģijas **piegāde 1400 kWh gadā** par biržas cenu un fiksētu pieskaitījuma maksu 5 EUR par 1 MWhPlānotā saražotās elektroenerģijas **pārdošana 1000 kWh gadā** par biržas cenu mīnus atskaitījuma maksa, un ar nosacījumu, ka **minimālā kopējā cena ir ne zemāka, kā 0.00 EUR** par 1mWh |
| Piedāvājuma vērtēšanas kritērijs | zemākais atskaitījums no biržas cenas  |
| Piedāvājumu iesniegšanas termiņš | **2024. gada 21. jūnijs** |
| Darba valoda | latviešu valoda |
| Piedāvājumu iesniegšanas veids | Nosūtot uz e-pasta adresi project@jurmalasudens.lv |
| iesniedzamie dokumenti | * Parakstīts pretendenta pieteikums un finanšu piedāvājums saskaņā ar pielikumā pievienoto veidni;
* Līguma projekts
 |

**Tehniskā specifikācija**

1. No atjaunojamiem energoresursiem iegūtās elektroenerģijas aktīvais lietotājs – SIA
“Jūrmalas ūdens”;
2. Pretendentam jāatbilst Elektroenerģijas tirgus likuma noteiktajām prasībām. Pretendentam ir jābūt noslēgtam līgumam ar elektroenerģijas pārvades sistēmas operatoru, kura tīklam ir pieslēgtas Pasūtītāja elektroietaises vai arī šāds līgums jānoslēdz 10 dienu laikā no iepirkuma līguma noslēgšanas dienas. Līgums nevar tikt noslēgts vēlāk nekā līdz pirmā rēķina iesniegšanas dienai.
3. Pretendents nodrošina elektroenerģijas piegādi SIA “Jūrmalas ūdens” objektā Slokas notekūdeņu attīrīšanas iekārtas Mežmalas ielā 41, Jūrmalā. Elektroenerģijas piegāde nepieciešama vienā laika zonā septiņas dienas nedēļā 24 stundas diennaktī.
4. Tirgotājam jāspēj piegādāt elektroenerģija atbilstoši SIA “Jūrmalas ūdens” noteiktajam apjomam norādītajā objektā.
5. Prognozējamais elektroenerģijas patēriņa apjoms ir 1400 MWh, pārdodamais – 1000 MWh. Pasūtītājs negarantē norādīto elektroenerģijas patēriņu vai pārdodamo apjomu, jo tas var mainīties atkarībā no Pasūtītāja faktiskajām vajadzībām un iespējām iepirkuma līguma izpildes laikā. Plānotais apjoms prognozēts, pamatojoties uz faktisko patēriņu iepriekšējo gadu laikā un izveidotās stacijas jaudu.
6. Pretendents līdz iepriekšējā mēneša 9. (devītajam) datumam pirms paredzētās tirgotāja maiņas informē sadales sistēmas operatoru par noslēgto elektroenerģijas tirdzniecības līgumu.
7. Pretendents nodrošina elektroenerģijas tirdzniecību atbilstoši Latvijas Republikas tiesību aktiem visa iepirkuma līguma izpildes laikā. Pretendents ir atbildīgs par nepieciešamo atļauju saņemšanu, lai tirdzniecību varētu nodrošināt visa līguma izpildes laikā. Piegādātajai elektroenerģijai jāatbilst Latvijas Republikas tiesību aktos noteiktajām prasībām, kas ir spēkā attiecīgās piegādes veikšanas brīdī.
8. Piedāvātā cena ietver:
	1. Balansēšanas pakalpojuma cenu;
	2. Rēķinu izrakstīšanu;
	3. Maksājumu iekasēšanu;
	4. Apstrādi un citas darbības, kas saistītas ar elektroenerģijas tirdzniecību;
	5. Visus nodokļus, ieskaitot elektroenerģijas nodokli, un maksas, izņemot pievienotās vērtības nodokli, kas jāapmaksā saskaņā ar Latvijas Republikas normatīvajiem aktiem,
	6. visi iespējamie riski, kas saistīti ar tirgus cenu svārstībām Līguma izpildes laikā
9. Piedāvātājā cenā neietver sistēmas pakalpojumu tarifus, ko SIA “Jūrmalas ūdens” apmaksā saskaņā ar sadales sistēmas operatoru noslēgtā sistēmas pakalpojumu līguma noteikumiem un apstiprināto tarifu.
10. Piedāvātā cena (gan pieskaitījums, gan atskaitījums no biržas cenas) ir fiksēta un paliek nemainīga visā iepirkuma līguma darbības laikā.
11. Pretendentam jānodrošina sekojošas norēķinu iespējas par Pasūtītāja patērēto elektroenerģiju:
	1. Kopējais rēķins ar sistēmas operatoru;
	2. Iespēja līdz rēķina apmaksai lejuplādēt rēķinus pdf. un xls. vai csv. formātā;
	3. Rēķinu apmaksas termiņš – atskaites periodam sekojošā mēneša beigas;
	4. Piegādes atskaites periods – kalendārais mēnesis;
	5. Elektroniska rādījumu nodošana un pieņemšana, kur tas iespējams;
	6. Rēķina elektroniska izsūtīšana Pasūtītājam uz e-pastu desmit kalendāro dienu laikā no skaitītāju rādījumu saņemšanas brīža
12. Pretendents nodrošina iespēju pēc pieprasījuma saņemt statistiskos datus par elektroenerģijas patēriņu iepirkuma līguma darbības laikā sadalījumā pa Pasūtītāja objektiem un pieprasītajiem laika intervāliem par pilnu iepirkuma līguma darbības periodu.
13. Priekšapmaksa netiek paredzēta.
14. Aizpildot finanšu piedāvājumu atskaitījums norādāmas EUR ar divām zīmēm aiz komata par vienu MWh neietverot pievienotās vērtības nodokļa vērtību.
15. SIA “Jūrmalas ūdens” informē, ka iepirkuma procedūras Pretendentu piedāvājumos norādītie personas dati tiks apstrādāti, lai nodrošinātu iepirkuma norisi un iesniegto piedāvājumu izvērtēšanu.

### **Pretendenta pieteikums un finanšu piedāvājums**

|  |  |
| --- | --- |
| Pretendenta nosaukums |  |
| Pretendenta rekvizīti |  |
| Kontaktinformācija |  |
| Līguma paraksttiesīgā persona, vārds, uzvārds, amats,dokuments uz kā pamata pretendentu pārstāv |  |
| Par līguma izpildi atbildīgā persona (vārds, uzvārds, amats, tālruņa numurs, e-pasta adrese) |  |

Iesniedzot savu piedāvājumu, pretendents apliecina:

1. ka piesākās piedalīties SIA “Jūrmalas ūdens” organizētajā cenu aptaujā;
2. ka nekādā veidā nav ieinteresēts nevienā citā piedāvājumā un nepiedalās nevienā citā piedāvājumā, kā arī nav veicis jebkādas konkurenci ierobežojošās darbības saistībā ar kādu citu piedāvājumu, kas iesniegts vai tiks iesniegts cenu aptaujā.
3. ka piedāvājumā iekļautā informācija ir pilnīga un patiesa;
4. ka Pretendenta iesniegtie piedāvājumā esošie dokumenti ir piedāvājuma neatņemama un Pretendentam saistoša šā piedāvājuma sastāvdaļa, kas neatņemami saistīta ar uzaicinājumā norādīto informāciju un pieprasījumu;
5. ka saskaņā ar Elektroenerģijas tirgus likumu ir tiesīgs nodarboties ar elektroenerģijas tirdzniecību Latvijas Republikas teritorijā;
6. ka pakalpojums tiks sniegts saskaņā ar uzaicinājumā un tehniskajā specifikācijā norādītājām prasībām;
7. ja SIA “Jūrmalas ūdens” izvēlēsies šo piedāvājumu, apņemamies slēgt līgumu un pildīt visus līguma nosacījumus.
8. ka uz Pretendentu nav attiecināmi nacionālā vai starptautiskā līmeņa sankciju ierobežojumi;
9. ka līguma realizācija līguma izpildes termiņā saskaņā ar tiesību aktu prasībām ir iespējama, izmantojot Pretendenta materiāltehniskos resursus;
10. ka minimālā kopējā cena (biržas cena un atskaitījums kopā) nav mazāks par nulli visā iepirkuma līguma izpildes laikā.
11. ka piedāvātais elektroenerģijas **atskaitījums** biržas cenai par SIA “Jūrmalas ūdens” saražoto elektroenerģiju ir:

|  |  |  |
| --- | --- | --- |
| **Npk.** | **Nosaukums** | **summu norādot ar precizitāti 2 cipari aiz komata** |
| 1 | atskaitījums no biržas cenas EUR / MWh bez PVN  |  |

Pretendenta paraksttiesīgās personas/ Pretendenta pilnvarotās personas paraksts

\_\_\_\_\_\_\_\_\_\_\_\_\_*(paraksts)*\_\_\_\_\_\_\_\_\_\_\_\_\_\_\_\_*(vārds, uzvārds)* \_\_\_\_\_\_\_\_\_\_\_\_\_*(amats)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*(datums)*

1. <https://likumi.lv/ta/id/108834-elektroenergijas-tirgus-likums/> [↑](#footnote-ref-1)
2. <https://likumi.lv/ta/id/347235-elektroenergijas-tirdzniecibas-un-lietosanas-noteikumi> [↑](#footnote-ref-2)